Lixtenburg konslageri

Lixtenburg konslageri () Germaniyaning Saksoniya-Anhalt shtatidagi konslager, Prettin shahridan 11 km uzoqlikda joylashgan. 1933-yildan 1939-yilgacha mavjud boʻlgan.

 Tarixi 
1933-yilda Germaniyada natsistlar hokimiyatga kelishi bilan Germaniyadagi birinchi konslagerlardan biri bo‘lib xizmat qilgan. XVI asrda qurilgan sobiq Antonian monastiri o‘rnida tashkil etilgan. Ilgari, 1816-yildan 1928-yilgacha bu binoda qattiq rejimli koloniya joylashgan boʻlib, binolarning eskirganligi sababli koloniya tugatilgan. 1933-yil iyun oyida lagerga birinchi mahbuslar keltirilgan: kommunistlar, siganlar, vagrantlar va gomoseksuallar. Lager dastlab 1000 kishiga moʻljallangan boʻlsa, keyinchalik mahbuslarning soni 2000 kishiga yetdi.1934-yilda „Uzoq pichoqlar kechasi“dan soʻng lagerga  60 nafar mahbus keltirildi. Lagerda mahbuslarga shafqatsiz munosabatda boʻlingan, jumladan, kaltaklash, ommaviy jazolash, jazo kamerasi qoʻllangan. Lixtenburgda qoʻllangan koʻplab usullar boshqa konslagerlarda jazo choralari bo‘lib xizmat qilgan.

1937-yilda konslager mahbuslari Uchinchi Reyxda qurilgan yirik konslagerlarga koʻchirildi: Dachau, Buxenvald, Zaksenxauzenga. Lagerning oʻzi 1937-yil dekabr oyidan boshlab ayollarni: lesbiyanlarni, sektarlarni va antisosial qatlamlarni saqlash uchun ishlatila boshlandi.

1939-yil may oyida konslager nihoyat yopildi. Binoda SS qoʻshinlarining omborini qoʻriqlagan Totenkopf diviziyasining piyoda bataloni joylashdi. Lagerdan urush oxirigacha konslagerlar markaziy inspeksiyasi ham foydalangan. Unga 65 mahbus xizmat qilgan.

Tibbiy maʼlumotlar saqlanadigam arxivlardan olingan dalillarga koʻra, lagerda 150 nafar mahbus ayol halok boʻlgan.

1990-yillarda Saksoniya-Anhalt hukumati lagerni xususiy mulkka berishni rejalashtirgan, ammo jamoatchilik bosimi ostida ular bu niyatidan voz kechib, hududda „Xalq xotirasi va qaygʻu maskani“ni yaratgan.

 Mashhur mahbuslar 
Lagerda turli yillarda asir sifatida saqlangan:

 Benario-Prestes, Olga
 Langhoff, Volfgang
 Ebert, Fridrix (kichik)
 Leuschner, Vilgelm
 Noybauer, Teodor
 Valter Stekker

 Manbalar 

 Havolalar 



Turkum:Konslagerlar